1. Chomomdasu e a demal a Keo ng ngileltii a ungil a omerellel el mechas el mo bechil? Bokatoliki bo tsweletse jang kwa Fora gompieno morago ga dingwaga di feta 1 500 e le “morwadi yo mogolo wa Kereke”? Go fitlha ka 1938, Fora e ne e na le palo e kgolo go di feta tsotlhe mo lefatsheng ya Bakatoliki ba ba kolobeditsweng. Jaanong e mo boemong jwa borataro, fa morago ga dinaga tse di tshwanang le Philippines le United States. Mme le fa go na le Bakatoliki ba le dimilione tse 45 kwa Fora, ke ba le dimilione tse 6 fela ba ba yang Mmiseng ka metlha. Patlisiso ya bosheng mo Bakatoliking ba Bafora e ne ya senola gore diperesente di le 64 tsa bone “ga ba tseye tsiya dithuto tsa Kereke mo dikgannyeng tsa tlhakanelodikobo,” mme mo diperesenteng di le 5 tsa bone, Jesu ga a emele “sepe gotlhelele.” Mekgwa e e ntseng jalo e e maswe ke yone e neng ya dira gore mopapa a botse jaana fa a ne a etetse kwa Fora ka 1980: “Fora, o dirileng ka ditsholofetso tsa kolobetso ya gago?”